Komisijos reglamentas (EEB) Nr. 801/71
1971 m. balandžio 19 d.
leidžiantis valstybėms narėms imtis priemonių nukrypstant nuo kokybės standartų tam tikrų reikalavimų, eksportuojant ką tik nuskintas gėles į trečiąsias šalis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. vasario 27 d. Tarybos reglamentą (EEB) Nr. 234/68 [1] dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo,
atsižvelgdama į 1968 m. kovo 12 d. Tarybos reglamentą (EEB) Nr. 316/68 [2], nustatantį ką tik nuskintų gėlių ir dekoratyvinių augalų kokybės standartus, ypač į jo 2 straipsnio 2 dalį,
kadangi pagal Reglamento (EEB) Nr. 316/68 2 straipsnio 2 dalį valstybėms narėms gali būti leidžiama imtis priemonių nukrypstant nuo kokybės standartų tam tikrų reikalavimų, kad eksportuotojai galėtų patenkinti tam tikrų trečiųjų šalių prekybos reikalavimus;
kadangi kokybės standartų nuostatos dėl skintų gėlių pakavimo ir pateikimo ne visada leidžia patenkinti tam tikrus trečiųjų šalių prekybos reikalavimus; kadangi minėti prekybos reikalavimai yra stabilūs ir pastovūs; kadangi dėl to valstybėms narėms reikėtų suteikti teisę juos tenkinti sine die;
kadangi šiame reglamente numatytos priemonės atitinka Gyvų augalų vadybos komiteto nuomonę;
PRIĖMĖ ŠĮ REGLAMENTĄ:
1 straipsnis
Valstybėms narėms, eksportuojant skintas gėles į Jungtines Amerikos Valstijas ir Kanadą, leidžiama imtis priemonių nukrypstant nuo Reglamento (EEB) Nr. 316/68 I priedo VI skyriaus A dalies nuostatų.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1971 m. balandžio 19 d.